לורה מויר

לורה מויר (באנגלית: Laura Muir; נולדה ב-9 במאי 1993) היא אתלטית סקוטית, סגנית האלופה האולימפית (טוקיו 2020), סגנית אלופת העולם באולם (ברמינגהאם 2018), פעמיים אלופת אירופה (ברלין 2018, מינכן 2022) שלוש פעמים אלופת אירופה באולם (בלגרד 2017, גלאזגו 2019, איסטנבול 2023) בריצת 1500 מטר. נוסף לכך, היא פעמיים ברציפות אלופת אירופה באולם (בלגרד 2017, גלאזגו 2019) בריצת 3000 מטר.

ביוגרפיה
מויר נולדה באינוורנס שבסקוטלנד. היא החלה להתאמן בריצה בגיל 11.

ב-2010 סיימה במקום הרביעי בריצת 800 מטר באליפות סקוטלנד עד גיל 20. ב-2012 זכתה באליפות סקוטלנד לבוגרים בריצת 800 מטר. באליפות העולם לנוער ב-2012 במקום ה-16 בריצת 3000 מטר. באליפות אנגליה שהיותה גם את המבחנים לקראת אולימפיאדת לונדון סיימה במקום ה-12 בריצת 1500 מטר. ב-2013 זכתה במדליית ארד בריצת 1500 מטר באליפות אירופה U23, באותה שנה נכללה בנבחרת בריטניה לאליפות העולם באתלטיקה וסיימה במקום ה-9 בריצת 800 מטר.

באליפות אירופה באתלטיקה באולם 2015 סיימה במקום הרביעי בריצת 3000 מטר. באולימפיאדת ריו דה ז'ניירו (2016) סיימה במקום השביעי בריצת 1500 מטר בתוצאה של 4:12.88 דקות. ב-2016 זכתה באליפות ליגת היהלום בריצת 1500 מטר, עם ניצחונות בתחרות בלונדון ובפריז. בשתי התחרויות שיפרה את שיא בריטניה.

באליפות אירופה באתלטיקה באולם 2017 שהתקיימה בבלגרד זכתה במדליות זהב הן בריצת 1500 מטר (4:02.39 דקות) והן בריצת 3000 מטר (8:35.67 דקות). באליפות העולם באתלטיקה 2017 סיימה רביעית בריצת 1500 מטר בזמן של 4:02.97 דקות ושישית בריצת 5000 מטר בזמן של 14:52.07 דקות.

באליפות העולם באתלטיקה באולם 2018 זכתה במדליית ארד בריצת 3000 מטר בתוצאה של 8:45.78 דקות ובמדליית כסף בריצת 1500 מטר בתוצאה של 4.06.23 דקות. באליפות אירופה באתלטיקה 2018 זכתה במדליית זהב בריצת 1500 מטר בתוצאה של 4:02.32 דקות. באותה שנה זכתה בפעם השנייה באליפות ליגת היהלום.

באליפות אירופה באתלטיקה באולם 2019 זכתה בפעם השנייה ברציפות במדליית זהב בריצת 3000 מטר, בשיא אליפות של 8:30.61 דקות ובפעם השנייה ברציפות בריצת 1500 מטר בתוצאה של 4:05.92 דקות. באליפות העולם באתלטיקה 2019 סיימה במקום החמישי בריצת 1500 מטר בתוצאה של 3:55.76 דקות.

באולימפיאדת טוקיו (2020) זכתה במדליית כסף בריצת 1500 מטר, בשיא בריטי חדש של 3:54.50 דקות. באליפות העולם באתלטיקה 2022 זכתה במדליית ארד בריצת 1500 מטר בתוצאה של 3:55.28 דקות לאחר פיית' קיפייגון (3:52.96 דקות) וגודאף צגאי (3:54.52 דקות). במשחקי חבר העמים הבריטי שהתקיימו בברמינגהאם זכתה במדליית זהב בריצת 1500 מטר ובמדליית ארד בריצת 800 מטר. באליפות אירופה באתלטיקה 2022 זכתה במדליית זהב בתוצאה של 4:01.08 דקות.

מויר סיימה ב-2018 לימודי רפואה וטרינרית באוניברסיטת גלאזגו.

תוצאות בתחרויות בינלאומיות מרכזיות

שיאים אישיים

אצטדיון
 ריצת 800 מטר: 1:56.73 דקות (2021)
 ריצת 1500 מטר: 3:54.50 דקות (2021), שיא בריטניה
 ריצת מייל: 4:18.03 דקות (2017)
 ריצת 5000 מטר: 14:52.07 דקות (2017)

אולם
 ריצת 800 מטר: 1:58.44 דקות (2020) 
 ריצת 1500 מטר: 3:59.58 דקות (2021), שיא בריטניה
 ריצת 3000 מטר: 8:26.41 דקות (2017), שיא אירופה
 ריצת 5000 מטר: 14:49.12 דקות (2017), שיא בריטניה

קישורים חיצוניים

 לורה מיור באתר התאחדות האתלטיקה הבריטית
 לורה מויר באתר thepowerof10

הערות שוליים

רצות למרחקים בינוניים
אתלטיות בריטיות
אתלטיות באולימפיאדת ריו דה ז'ניירו (2016)
ספורטאים סקוטים
אלופות אירופה באתלטיקה
רצות 1500 מטר
רצות 3000 מטר
זוכות מדליית כסף אולימפית מבריטניה
זוכות מדליית כסף אולימפית: אתלטיקה
בריטיות שנולדו ב-1993
בריטים שנולדו ב-1993
רצות באולימפיאדת טוקיו (2020)
זוכי מדליית כסף אולימפית בריטים באולימפיאדת טוקיו (2020)